als_Latn dik_Latn sag_Latn
Replikë mbi koncesionet
Beteja e kolegëve të Dita-s për të hetuar kush fshihet pas kompanive të huaja që kanë marrë ose marrin koncesione në Shqipëri është e lavdërueshme. Është një stil gazetarie investiguese, nga më të vjetrit në perëndim, që ka për meritë t’i hapë sytë autoriteteve publike dhe publikut, atje ku organet hetimore i mbyllin sytë. Në filtrin e Dita-s kësaj here ka kaluar koncesioneri gjerman i një terminali në portin e Durrësit. Biografia e tij nuk është aspak e kulluar po t’i referohemi shkrimit ekskluziv të Dita-s me titullin: “Një ish-trafikanti armësh i jepet terminali lindor në portin e Durrësit”. Kam frikë megjithatë se aftësia investiguese dhe konkluzionet e nxjerra nuk po kanalizohen në drejtimin e duhur. Këtë pikëpamje dua ta ndaj këtu me lexuesit e Dita-s.
Pyetja me koncesionet: kush apo pse?
Çështja që shtrohet nuk duhet të lidhet më shumë me “biografinë” e koncesionerit, kush është ai, sesa me pyetjen a kanë nevojë vërtetë shqiptarët të japin koncesione. Sidomos kur bëhet fjalë për ato biznese ku fitimi për publikun është i sigurt. Le të marrim lotarinë kombëtare. Fitim katërcipërisht i sigurt, por shteti preferoi ta jepte me koncesion, në vend që ta administronte nga një ndërmarrje publike që do t’i paguante taksat “një më një” pa evazion fiskal dhe do të hapte edhe më shumë vende pune. Në rastin e lotarisë kombëtare, ajo që ka shqetësuar gazetarët e Dita-s, është “biografia” e koncesionerit austriak të lotarisë pasi ky rezulton nën hetim në Austri për dhënie ryshfeti. E çfarë pastaj? Si të ishte i mirë apo i pandershëm në vendin e tij të origjinës ky koncesioner, për shqiptarët humbja është e njëjtë. Janë më pak të ardhura për financat publike. Debati mund të shtrohet në të njëjtat terma për koncesionet për naftën, për portet, ose tashti së shpejti për autostradën. Pak duhet të na interesojë kush janë koncesionerët. Më shumë duhet të na intrigojë pyetja përse na duhen konçesionerët. A kemi vërtetë nevojë për ta? Le të marrim shembullin e fundit në lidhje me autostradën e veriut që qeveria ka vendosur ta japë me koncesion. Koncesioneri që do zgjidhet me tender për menaxhimin e Rrugës së kombit, do të duhet që për të rentabilizuar investimin e tij, të vendosë për gjatë gjithë autostradës kalime me pagesë me atë çmim që do t’i pëlqejë. Duke patur monopolin, ai do të bëjë edhe “ligjin” me këto çmime duke e dëmtuar konsumatorin pa e pasuruar arkën e shtetit. Kosovarët që do të shkojnë në plazhet e Shqipërisë, s’do të kenë nga t’ja mbajnë dhe do të paguajnë për kalimin në autostradë sado që të bëjë. Shtrohet pyetja, përse këtë kalim me pagesë mos ta vërë vetë shteti shqiptar me një ndërmarrje publike që do të administrojë autostradën dhe të ardhurat të hyjnë në arkën e shtetit? Shembulli më i mirë është me Albpetrolin. Sapo shteti shqiptar e rimori nën kontroll me seriozitet (sepse publike ka qenë edhe përpara ardhjes së PS-së në pushtet), të ardhurat në disa muaj në arkën e shtetit, janë baraz me ato të disa viteve! Ky është problemi themelor i koncesioneve, a janë ato më fitimprurëse për taksapaguesin nëse objekti i dhënë me koncesion do të ishte menaxhuar nga ndërmarrje në pronë publike të shqiptarëve. Në disa raste, të krijohet pra përshtypja se me koncesionet privohet publiku nga e drejta, nga një fitim i sigurt. I njëjti problem do të shtrohet edhe për zhvillimin e turizmit. Deti, rëra, dielli u takon të gjithë shqiptarëve. Përse mos të krijohet një ndërmarrje publike (të gjitha këto ndërmarrje të jenë nën kontrollin e parlamentit), kjo ndërmarrje publike të japë me qira për ture operatore ndërkombëtare zona të bregdetit, ku privati s’ka dhe s’duhet të ketë asnjë të drejtë pronësie e të ardhurat të hyjnë në arkën e shtetit? Debati mbi koncesionet është pra shumë i gjerë dhe shumë bashkëkohor edhe për vetë ekonomitë më të zhvilluara perëndimore. Është për të ardhur keq që Dita e orienton me naivitet këtë debat mbi biografinë e koncesionerëve.
Biznese që dënohen nuk përbën habi
Hetimi në Dita mbi temën kush janë vërtetë disa nga koncesionerët në Shqipëri është megjithatë serioz dhe profesional. Por që fundi i fundit nuk duhet të na habisë shumë. Edhe firmat më të mëdha private në botë, po të bësh kërkime gjen se kanë qenë dënuar, Google, Microsoft, MacDonald, bankat zviceriane si UBS, Nike, etj, etj, po të kërkosh gjen se kanë probleme me drejtësinë fiskale, civile apo penale në vendet ku kanë selinë apo ku veprojnë. Çdokush, një individ, apo një shtet, mund të ngrejë një padi ndaj një kompanie dhe mund të fitojë. Nesër edhe CEZ në “biografinë” e tij mund të ketë të shënuar se ka qenë dënuar në Shqipëri nëse hapej gjyq dhe e humbiste. Këto konkluzione nuk na mësojnë asgjë siç përpiqet të bëjë artikulli i Dita-s, kur merr nëpër gojë një firmë të madhe franceze Sagem, që ka bërë me koncesion pasaportat dhe letërnjoftimet në Shqipëri. Është qesharake të pretendosh, siç bëhet në atë artikull, se ky koncesioner nuk është serioz pasi Sagem ka problem me drejtësinë gjermane për shkak të Nokias! Fjala është thjesht për një konflikt konkurrence në fillim të viteve 2000, kur Nokia akuzonte Sagem se i kishte kopjuar formën e një telefoni. Përse na e servir Dita ketë fakt? Për çfarë i hyn në punë kjo shqiptarëve? Po ashtu dhe dosja e gjatë mbi Heiko Luikengan që zë gati gjithë artikullin dhe shkon deri në akuza mbi ambasadën gjermane në Tiranë, duket krejtësisht e panevojshme. Punë nuk na prish Heiko Luikengani që ka marrë koncesionin e një terminali të portit të Durrësit. Punë na prish mbase pse qeveria shqiptare e ka dhënë me koncesion. A kishte mundësi Shqipëria të ngrinte vetë një terminal modern, etj, këto janë për mendimin tim pyetjet e vërteta dhe jo biografia e koncesionerit. Por Dita mendon ndryshe dhe ka vendosur të merret me rrënjë e dhëmballë me një farë Heiko Luikengan, ai që ka në koncesion terminalin lindor të portit të Durrësit. Ish-tregtar armësh në botë në vitet ‘80 (le ta kujtojmë se ky është profesion legal edhe sot në perëndim), dënuar me 1992 (22 vjet përpara !!) për shitje pa fatura pra për trafik mallrash armatime, gjermani Heiko Luikengan nuk e meritonte sipas Dita-s të merrte një koncesion në portin e Durrësit. Nuk dua të marr në mbrojtje koncesionerin pasi lexuesi e ka kuptuar se jam ideologjikisht kundra koncesioneve në bizneset me fitim. Dhe portet kudo në botë janë fitimprurëse. Por s’mund të le pa vërejtur se gjuetia e shtrigave nuk është mjeti i duhur. Një dënim para 20 vjetësh nuk je i detyruar ta përballosh gjithë jetën. Nëse një kompani e huaj i zotëron sot të drejtat legale për të ushtruar, nuk na takon ne shqiptarëve të merremi me biografinë tyre. Nëse në dosjen e tenderit, nuk është futur kushti që koncesioneri nuk duhet të ketë qenë asnjëherë i dënuar, shmangia e tij nga koncesioni për këtë gjë do te ishte diskriminim. Por edhe njëherë, nuk është ky problemi që kam dashur të ngre këtë replikë.
Ne shqiptarët duhet të merremi me qeveritë tona që e kanë shitur vendin badiava dhe jo të harxhojmë kohën për të hulumtuar në arkivat dhe biografitë e kompanive të huaja. Mos ta harrojmë nyjën e problemit: edhe sikur kompania e huaj që merr një koncesion në Shqipëri të ishte me biografi po aq të pastër sa uji i ftohtë në Tepelenë, hala na mbetet sërish në fyt: pse të japim koncesione atje ku fitimi i fëmijëve tanë është i sigurt. Kjo është çështja…
10 Komente
-
TOMORRI March 6, 08:45
Koncesione do japesh pse pikerisht nuk je i zoti ti menaxhosh burimet qe ke.
Rasti me i mire eshte Albpetroli.
Te kishe drejtues te ndergjegjshem dhe te zot do ishte si Gazpromi ne miniature.
Por kur vetem vidhet dhe shteti del gjithmone me humbje atehere zgjidhja eshte koncesioni,
pa harruar qe per ti vene ne eficense pasurite kombetare duhen investime qe nuk i disponon.
Per mendimin tim nuk eshte e keqja tek dhenia e koncesionit, por tek kontrolli i tyre.
Per cdo koncesion paguhet Fee koncesionare .
Kur Koncesioni jepet ekskluziv si rasti i Rinasit duhen denuar ata qe u korruptuan dhe e dhane
te tille me pasoja per zhvillimin e transportit ajror Shqiptar.
Shkurt kur ske miell ske as buke pavaresisht se ke toke pjellore.
Zgjidhja. Kontroll i rrepte shoqerive Koncesionare per te zbatuar ckane marre persiper, jo koncesione eksklusive, Fee koncesionare s’ duhet te jete simbolike, drejtori e vecante per kontrollin e tyre ne gjithe Shqiperine dhe ne fund mbas mbarimit te afatit Koncesionar Shteti
te marre kontrollin e firmave. Kur u dorezua Hong Kongu pse jo nje aeroport ose firme nafte.
Nje kusht tjeter mund te jete , qe ne cdo Firme koncesionere te kete aksionere Shqiptare.
Legalizohet korrupsioni, dhe ne fund perfitojne firmat Shqiptare.
-
TOMORRI March 6, 08:59
Te tjerat jane patriotizem folklorik .
Nuk mund ti kesh te gjitha vete ne nje bote Globale.
Zgjuarsi eshte te fusesh lugen ne mjalte. Ne kemi kosheren dhe lulet leri ata qe dine dhe munden te sjellin bletet. Ne fund kujdesu te marresh pjesen e mjaltit qe te takon.
-
Mepasion March 6, 09:40
Po ndonjehere esht me mire ta japesh dyqanin me qera se sa ta punosh vete….
Edhe pse ndonjehere do te duhet te blesh nga malli qe shet qeraxhiu jot nuk do te thote se ti s’je i zgjuar apo pse se ben ti ate qe ben qeraxhiu dhe fiton me shume.
Dhe po te shikosh gjithe Tirana esht me qera.
-
qejvani March 6, 13:45
Gazeta Dita!
Ju lutem mos na paraqesni shkrime kaq te dobeta se presim nga ju analiza me te thella dhe profesionale… Ky person eshte nje gazetar sportiv i dores se dyte ne France dhe nuk e ka haberin te beje analize, pervec kesaj dhe te perktheje ne shqip nuk eshte i afte se nuk e praktikon, prandaj ju lutemi lerjani Canit per emisionin e tij me tallje bythe…
ju faleminderit.
-
Kris March 6, 14:06
E lavderueshme inisiativa per investigim e Dites.A mund te spjegohet se si ka mundesi qe koncesionet me fitimprurese ne shqiperi jane austriake dhe Kanadeze?
-
-
lili March 6, 21:10
Ne kanada kemi mixte e berishes e ne austri miqte e nanos!
-
alban March 6, 23:37
ky artikull duket si i stistur vetem per te permiresuar opinionin mbi tepelensat… e kot, nese dikush eshte nga tepelena meriton vemendje te larte cdo detaj biografik 😛
-
artan March 8, 00:04
kush do kombin e tij nuk jep ne koncesion aktivitete te tilla strategjike.
-
Idriz Tafa March 10, 12:47
Po ju dergoj kunderrepliken e autoreve botuar ne portalin “lajmdurres.com”: http://durreslajm.com/opinione/ku-e-ka-burimin-vall%C3%AB-shqet%C3%ABsimi-i-z-burimi
Opinion
Ku e ka burimin vallë shqetësimi i z Burimi?
Nga Gjergj Thanasi, Thanas Mustaqi
Një publicist franko-fil-fon, ndonëse i ngeshëm, është treguar i paduruar dhe i pavëmendshëm në leximin e investigimit tonë të botuar në “Dita” me titullin “Një ish-trafikanti armësh i jepet terminali lindor në portin e Durrësit” (shih http://gazetadita.al/ekskluzive-nje-ish-trafikanti-armesh-i-jepet-terminali-lindor-ne-portin-e-durresit) [versioni i plotë në “Dyrrah” me titullin “Durrës. Gjermani ish-trafikant armësh mori terminalin lindor në port”, shih http://durreslajm.com/investigim/durr%C3%ABs-gjermani-ish-trafikant-arm%C3%ABsh-mori-terminalin-lindor-n%C3%AB-port%5D. Më 6 mars 2014, në “Dita” z. Genc Burimi ka botuar shkrimin me titullin pretencioz “Replikë mbi koncesionet”. Më së paku, autori e ka lexuar tangjent artikullin investigues, që trajtonte koncesionin e terminalit lindor në Portin e Durrësit. Z. Burimi nuk ka pasur durim, ose ndoshta nuk ka arritur ta kuptojë mesazhin, që përmban ky paragraf: “Në këtë shkrim të parë nuk do të merremi me problemet e mprehta nga pikëpamja ekonomike, që ngërthehen në këtë kontratë. Nuk do të trajtojmë sa lekë humb shteti shqiptar nga kjo kontratë më së paku diskriminuese për Shqipërinë dhe shqiptarët, sa dëm ekonomik i shkaktohet operatorëve që do të shfrytëzojnë Portin e Durrësit për operacione importi-eksporti apo transiti. Në shkrim do të trajtohen vetëm problemet, që i shkaktohen sigurisë kombëtare të Shqipërisë por edhe sigurisë kombëtare të aleatëve tanë të NATO-s nga një koncesion i tillë”. Madje, e përsërisim dhe në fund të investigimit: “Në shkrimet në vazhdim do të ofrojmë edhe arsyet ekonomike, dëmet që ky koncesion u shkakton shtetit shqiptar, biznesit shqiptar, taksapaguesve shqiptarë”.
Prandaj, gjithë “leksioni” nga Parisi “pse të japim koncesione atje ku fitimi i fëmijëve tanë është i sigurt” apo “ky është problemi themelor i koncesioneve, a janë ato më fitimprurëse për taksapaguesin nëse objekti i dhënë me koncesion do të ishte menaxhuar nga ndërmarrje në pronë publike të shqiptarëve”, nuk qëndron në rastin e investigimit të atakuar.
Gjithashtu, në shkrimin tonë thuhet se “dhënia me koncesion e Terminalit Lindor (kalatës lindore) në portin e Durrësit është bërë në prag dhe gjatë fushatës elektorale të vitit 2013. Sipas shkresës nr. 2091/3 datë 9 maj 2013 të Ministrisë së Punëve Publike dhe Transportit, informohet drejtori i Autoritetit Portual Durrës se ka hyrë në fuqi kontrata koncesionare “Për operimin, menaxhimin dhe mirëmbajtjen e Terminalit Lindor në Portin e Durrësit”. Kjo kontratë kishte hyrë në fuqi, që në datën 6 maj 2013. Kontrata mban firmën e të ndjerit Sokol Olldashi, në atë kohë Ministër i Punëve Publike dhe Transportit; drejtorit ekzekutiv të Autoritetit Portual Durrës sha Eduard Ndreu dhe përfaqësuesit të kompanisë koncesionare “EMS Shipping & Trading GMBH”, me pronar z. Heiko Luikenga”.
Ne na habit ngatërresa dhe loja e fjalëve që bën z. Burimi mbi “një farë Heiko Luikengan, ai që ka në koncesion terminalin lindor të portit të Durrësit. Ish-tregtar armësh në botë në vitet ‘80 (le ta kujtojmë se ky është profesion legal edhe sot në perëndim), dënuar me 1992 (22 vjet përpara!!!) për shitje pa fatura pra për trafik mallrash armatime”. Dëshirojmë t’i kujtojmë Burimit se trafiku apo kontrabanda e armëve nuk është e njëjtë me tregtinë e ligjshme të armëve. Po ashtu z. Luikenga dhe të pandehurit e tjerë nuk kishin problem armësh pa faturë, por futje kontrabandë armësh në territorin e SHBA-së, pra kontrabandë jo tregti e ligjshme armësh. Në këtë rast, siç thotë populli, z. Burimi thjesht ka ngatërruar kekun me byrekun! Në shkrim është folur për probleme të sigurisë, që autori i replikës i anashkalon. Citojmë: “në këtë koncesion na tërheq gjithashtu vëmendjen edhe këmbëngulja e z. Luikenga për të pasur cikël të mbyllur të shfrytëzimit të Terminalit Lindor d.m.th ai të kontrollojë jo vetëm koncesionin, por edhe agjencinë detare, agjencinë doganore, firmën e ngarkim shkarkimit, sigurinë (security) në terminal etj. Pra, sa më pak sy dhe veshë problematikë, sa më pak hundë-futje në terminal!! Madje edhe dalja nga terminali bëhet nëpërmjet një porte të veçantë, që nuk është nën kontrollin e përhershëm të doganierëve të drejtorisë së doganës Durrës, as nën kontrollin e ekipeve të antikontrabandës të dërguara nga Drejtoria e Përgjithshme e Doganave. Në terminal nuk ka zyra (madje as zyrë-kontejner), ku të punojnë doganierët. Në rastin më të mirë prezenca e doganierëve në terminal do të jetë sporadike, kjo gjë duhet parë gjithnjë në kuadrin e pasjes sa më pak syve dhe veshëve të bezdisshëm në këtë terminal. Është premtuar se do të ndërtohen zyra modern të standardeve evropiane për doganën e Durrësit etj. etj., por nuk është folur fare deri tani për problemet e mprehta të sigurisë dhe të luftës antikontrabandë, që shkaktohen nga porta e terminalit lindor, e paruajtur nga dogana. Një portë e tillë automatikisht e shndërron Portin e Durrësit në një han me porta të shqyera. Nuk ekziston justifikim i mjaftueshëm për të mos e çmontuar këtë koncesion të dhënë nga administrata në ikje e sipër e ish-Kryeministrit Berisha. Çmontimi i këtij koncesioni, qoftë edhe vetëm për arsye të sigurisë kombëtare, është plotësisht i justifikueshëm”. Në rastin e këtij koncesioni aplikohet automatikisht procedura e quajtur profili i rrezikut (risk profile). Miqtë tanë perëndimorë kanë vite e vite, në dhjetëra e dhjetëra trajnime, që përpiqen t’u mësojnë doganierëve, policëve, tatimorëve dhe shik-save shqiptarë se çfarë është dhe kur zbatohet profili i rrezikut.
Në polemikë jo vetëm, që nuk sillen argumente kundër shqetësimeve tona që kanë të bëjnë me sigurinë kombëtare dhe të aleatëve tanë në NATO, por edhe argumentet ekonomike janë një çorbë etatiste-çaveziane, me thela nacionalizmi komunist. Fjala vjen dhënia e koncesioneve me fitim të sigurt, apo e shërbimeve monopol është absurditet, vjedhje, krim ekonomik, madje edhe tradhti kombëtare. Në këtë rast një monopol publik shndërrohet në monopol privat me fitim qyl për koncesionarin. Jelcini, ndjesë pastë, këtë gjë përdori në Rusi në fillim të viteve 90-të. Monopolet shtetërore dhe disa prej pasurive më qenësore kombëtare ish-kreu i Kremlinit i kaloi në duart e privatëve duke krijuar të ashtuquajturit oligarkë. Duhet vënë në dukje se në Rusi oligarkët ishin rusë apo çifutë rusë si në rastin e Abramoviçit apo të Berezovskit, ndërsa në Shqipëri, të paktën, me letra (de jure), përfituesit e këtyre monopoleve (pullat fiskale, lotaria kombëtare, markimi i karburanteve etj. etj.) janë të huaj. Qeveria, që shkoi, u soll në mënyrë tipike prej borgjezie kompradore siç do të shkruante Marksi nja 150 vjet më parë. Në Rusi Jelcini me shokë u sollën si borgjezi kombëtare. Përdorëm këtë vokabular, të huazuar nga marksizmi, për t’ia bërë më të lehtë z. Burimi të kuptuarit e thelbit ekonomik të këtij koncesioni.
Polemisti Burimi mund të ndalej dhe të arsyetonte mbi themelësinë e këtyre që kemi shkruar më sipër. Është punë e tij të mendojë se “dosja e gjatë mbi Heiko Luikengan që zë gati gjithë artikullin dhe shkon deri në akuza mbi ambasadën gjermane në Tiranë, duket krejtësisht e panevojshme”. Nuk ka rëndësi ndaj kujt bëhen akuzat, e rëndësishme është sa të bazuara në fakte e prova janë këto akuza. Dallimi i gazetarisë investiguese nga opinionllëku (shkruarja e hartimeve me diçiturën opinion), qëndron te faktet jo te llafollogjia në hava. Sesa e dëmton sigurinë e Shqipërisë ky koncension mund të përcaktohet thjesht duke investiguar vetëm rastin e një anije të quajtur “SAJDA” me flamur Belizeje, qw u përpunua nw Terminalin Lindor para disa ditwsh, por këto punë janë për gazetarë investigues, jo për xhenerikë-pompistë-opinionistët, siç i karakterizonte saktë humoristi Drishti.
Ia vlen të përgëzohet z. Burimi se i bën avokati falas ambasadës gjermane në Tiranë duke luajtur me sukses të plotë rolin e një korrespodenti vullnetar nga Parisi. E dimë se z. Burimi nuk dëshiron të marrë në mbrojtje koncesionarin, por, dreqi ta hajë, ka një përkim të çuditshëm më 6 mars 2014, mes polemikës së z. Burimi dhe botimit në disa medie të promocionit që ka bërë kompania turke “Kurum” mbi koncesionin e terminalit të kontejnerëve në portin e Durrësit. Edhe e përditshmja “Shekulli”, ku ka punuar Burimi, e kishte këtë reklamë, ku turqit kërkojnë edhe “një hapësirë më të madhe në sheshe dhe të ketë një kalatë më të gjatë. Kalatat numër 5, 6 dhe 7 duhet t’i jepen këtij terminali në mënyrë që të arrihet operimi intensiv me 2 anije dhe 4 vinça, për të përballuar trafikun e lartë përmendur dhe për të kushtëzuar trafikun e kontejnerëve drejt Portit të Durrësit”.
Ne mund të marrim guximin të spekulojmë se lepuri i Gencit fle gjetkë. Z. Burimi shkruan se “artikulli i “Dita”-s… merr nëpër gojë një firmë të madhe franceze “Sagem”, që ka bërë me koncesion pasaportat dhe letërnjoftimet në Shqipëri. Është qesharake të pretendosh, siç bëhet në atë artikull, se ky koncesionar nuk është serioz pasi “Sagem”-i ka problem me drejtësinë gjermane për shkak të “Nokia”-s! Fjala është thjesht për një konflikt konkurrence në fillim të viteve 2000, kur “Nokia” akuzonte “Sagem”-in se i kishte kopjuar formën e një telefoni. Përse na e servir “Dita” ketë fakt? Për çfarë u hyn në punë kjo shqiptarëve?”
I kujtojmë z. Burimi se “Sazhem”-i (të na falë që po e shkruajmë si shqiptohet) ka bërë shumë mëkate në Shqipëri me koncesionin. Bën mirë të hapë gazetat, pasi ky “Sagem-Sazhem” ka pajisur me pasaporta dhe terroristë iranianë, të kapur në Itali dhe gjetiu. Kjo pajisje me pasaporta është bërë edhe me kontributin e nëpunësve shqiptarë, por se si ndahet përgjegjësia midis Aleat-Shafran-Sazhemit dhe nëpunësve të gjendjes civile është temë për një tjetër investigim. I kujtojmë replikuesit Burimi se akuza për koncesionarin “Sazhem” bazohet edhe te problemet, që ka pasur “Sazhem”-i me dhënie ryshfetesh politikanëve nigerianë për prodhimin e pasaportave nigeriane nga kjo firmë. Me që jemi këtu besoj se edhe këta politikanët tanë ndonjëherë çoç marrin ryshfete apo jo?! Në këtë koncesion është problem më vete çështja se sa humb shteti shqiptar në bërjen e pasaportave biometrike dhe kartave të identitetit. “Edicioni” i mëparshëm i pasaportave për dava 4 milionë dollarë humbje çoi në burg një zëvendësministër të brendshëm dhe një drejtor të përgjithshëm policie. Në “edicionin” e tanishëm, opozita e mëparshme socialiste ka pretenduar për humbje mbi 120 milionë euro. Në qoftë i vërtetë ky pretendim socialist, “Sazhem”-in dhe “zaret” e tij shqiptarë i pret “shtëpia” pa qira e Drenovës.
P. S. 1
Ne jemi të habitur pse z. Genc Burimi nuk ka reaguar dhe ndaj një lajmi të “Dita”-s marrë nga “Dyrrah”-u me titull ““Defekt” diplomatik? Dragamina franceze anulon vizitën në Durrës” (shih http://gazetadita.al/franca-anulon-viziten-e-dragamines-orion-ne-durres). Me të tjerash, aty thuhet se “edhe diplomacia ushtarake franceze paska “sëmundje” anijesh, teksa papritur anulohet vizita e paralajmëruar dyditore e dragaminës “Orion” në portin e Durrësit. Ndërsa pritej që më 15 shkurt 2014 dragamina (chasseur de mines) “Orion” e Marinës kombëtare franceze të bregëzohej në portin e Durrësit, mbrëmjen vonë të 14 shkurtit 2014, ERLED, e njëjta agjenci detare shqiptare e Durrësit, e kontraktuar nga marina franceze, e cila njoftoi mbërritjen e “Orion”-it, bëri të ditur se kjo luftanije e ushtrisë së një vendi të NATO-s nuk do të hynte në portin e një vendi tjetër të NATO-s. “Dyrrah”-u shkoi në sallën operative të kapitanerisë së portit të Durrësit paraditen e 15 shkurtit, ku pa njoftimin zyrtar të agjencisë detare ERLED për anulimin e vizitës së luftanijes franceze… “Dyrrah”-u ka mësuar nga burime të tjera të tërthorta se “Orion”-i ndodhej në afërsi të portit italian të Barit, gjë – pak por edhe plotësisht – e besueshme. Ambasada franceze në Slloveni shkruante në një komunikatë për shtyp se dragamina “Orion” e Marinës kombëtare franceze vizitoi [portin] e Koperit më 5 dhe 6 shkurt 2014… Mund të spekulohet / hamendësohet se defekti i “Orionit” që anuloi përkohësisht vizitën në Shqipëri, mund të jetë i karakterit diplomatik, si ato “sëmundjet” e liderëve politikë për të fshehur arsyet e vërteta të anulimit të vizitave… Dihet se Parisi ka pasur njëfarë “feeling”-u me Tiranën e Berishës, sidomos me ish-ministrin e Mbrojtjes Arben Imami, pas blerjes aq të diskutuar, nga pala shqiptare, të helikopterëve francezë “Cougar”, duke injoruar me brutalitet të famshmit amerikanë “Sikorsky”. Bie në sy se Franca ka pasur atashe ushtarak në Shqipëri qysh në dhjetor 1945. E hoqi nga Tirana dhe çoi në Romë fill pas përfundimit të kontratës për helikopterët. Franca ka vënë veton në dhjetor 2013 ndaj Shqipërisë për negociatat e pranimit në BE”. Do t’i sugjeronim miqësisht z. Burimi, si një njeri me akses në qarqet zyrtare të Francës, të pyesë për arsyet e vërteta të anulimit të vizitës së anijes “Orion” në Durrës.
P.S. 2
I bëjmë të ditur z. Burimi se në shkrimin tonë, në mënyrë të qëllimshme, janë përdorur teknika të PR (public relations) të tipit “iceberg technique” dhe “names dropping technique”. Të tilla teknika na krijojnë komoditetin që në artikullin e radhës të paraqesim fakte, prova e dokumente autentike, të cilat e zbërthejnë këtë koncesion edhe nga këndvështrimi i dëmit ekonomik, që koncesioni u shkakton Shqipërisë dhe shqiptarëve.
als_Latn als_Latn als_Latn als_Latn als_Latn als_Latn als_Latn als_Latn unk eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk eng_Latn als_Latn als_Latn als_Latn unk eng_Latn als_Latn als_Latn als_Latn unk ssw_Latn als_Latn als_Latn als_Latn unk hat_Latn als_Latn unk unk nya_Latn als_Latn unk cym_Latn als_Latn unk eng_Latn als_Latn unk yor_Latn als_Latn pap_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn szl_Latn als_Latn szl_Latn als_Latn